Kiinteistömaailma

Kiinteistömaailma Oy on suomalainen, vuonna 1990 perustettu valtakunnallinen kiinteistönvälitysketju. Ketjun liiketoiminta perustuu franchising- yrittäjyyteen, ja jokainen myymälä on yksityisen yrittäjän omistama. Kiinteistömaailmassa työskentelee vajaa 700 työntekijää noin 100 asuntomyymälässä. Elokuussa 2019 Danske Bank myi Kiinteistömaailman suomalaiselle osakeyhtiölle, jonka osakkaina ovat Risto Kyhälä, Arto Martonen, Kenneth Kaarnimo ja Merasco Real Estate.Danske Bank myi Kiinteistömaailman == Historia == Kiinteistömaailma perustettiin keväällä vuonna 1990 nimellä PSW Kiinteistömaailma Oy ja sen perustajaosakkaina olivat Postipankki, silloinen vahinkovakuutusyhtiö Sampo ja tietotekniikkayhtiö West Invest. Myöhemmin omistajuus siirtyi kokonaan Sampo Pankille ja siitä edelleen Danske Bankille.Heikkilä, Toni: "Perehdyttämisopas Asuntolakeus Oy:lle", kevät 2013 (Opinnäytetyö) Ensimmäinen asuntomyymälä avattiin perustamisvuonna Helsingin Kampissa Fredrikinkadulle, missä se toimii edelleen.Fredeka Oy Vuonna 1998 avattiin ketjun 50. asuntomyymälä. Ketjun nimi taas lyhennettiin sen nykyiseen muotoon, Kiinteistömaailma Oy, vuonna 2001.Kiinteistömaailman Facebook-sivut Kiinteistömaailma on yksi vuonna 2008 perustetun Kiinteistönvälitysalan Keskusliiton perustajajäsenistä.KVKL pähkinänkuoressa Kiinteistömaailman toimitusjohtajana toimi sen perustamisesta lähtien aina vuoteen 2007 saakka Paavo Aunola.Taloussanomat 24.1.2007. "Kiinteistömaailman Aunola hyppää tyhjän päälle" Aunola valittiin vuonna 2004 vuoden asuntovaikuttajaksi.KVKL: Ajankohtaista Ketjun edellinen toimitusjohtaja Erkki Heikkinen nimitettiin keväällä 2015. Danske Bankin myytyä Kiinteistömaailman siirtyi toimitusjohtaksi uusi osakas Risto Kyhälä. == Organisaatio == Kiinteistömaailma toimii franchising-periaatteella, ja sen myymälät ovat itsenäisten yrittäjien omistamia. Suomen Franchising-Yhdistys on palkinnut Kiinteistömaailman neljä kertaa vuoden franchising-ketjuna, ja viimeisin valinta on vuodelta 2013.SFY:n Palkitsemistavat Franny Awards 2013 Kiinteistömaailma kuuluu Suomen suurimpiin kiinteistönvälitysketjuihin ja vuonna 2011 yritys ilmoitti markkinaosuudekseen noin 20 % koko Suomessa ja 30 % pääkaupunkiseudulla. Kiinteistömaailman myymälöistä noin kolmasosa sijaitsee pääkaupunkiseudulla ja Suomen pohjoisin myymälä Ivalossa. Ketjun ohjauksesta, markkinoinnista, lakineuvonnasta ja talousasioista vastaa Danske Bankin omistama Kiinteistömaailma Oy, joka sijaitsee Helsingissä.Kiinteistömaailman ketjuohjaus == Tarjouskauppa == Vuoden 2007 lopussa Kiinteistömaailma lanseerasi uuden kiinteistökauppamallin, Tarjouskaupan. Malli erosi perinteisestä myyntimallista siten, että myyntihinnan sijaan merkittiin velaton lähtöhinta, josta ostajat pystyivät tekemään tarjouksia ylöspäin, kuitenkin niin, että tarjous tehdään kirjallisena välittäjän kautta. Kaikki tarjoukset ovat avoimesti nähtävillä verkossa, ja asiakkailla on näin ollen mahdollisuus reagoida uusilla tarjouksilla. Myyjä ei kuitenkaan ole huutokaupan tavoin pakotettu myymään eniten tarjoavalle.Tarjouskauppa Kiinteistömaailman kotisivuilla Tarjouskaupan laillisuus aiheutti sen lanseerauksen jälkeen keskustelua, sillä asuntomarkkinointiasetus edellyttää, että myytävälle asunnolle kuuluu merkitä myyntihinta. Vastustajien mielestä velattoman lähtöhinnan ilmoittaminen ei noudattanut asetusta ja kauppatapa oli muutenkin kyseenalainen.Talouselämä 30.8.2012. "Asuntojen tarjouskauppa lyö läpi, vaikka "pelkän lähtöhinnan ilmoittaminen hankaloittaa"" Kuluttaja- asiamies katsoi kuitenkin kesän 2012 aikana, että Tarjouskauppa on mallina hyväksyttävä ja ehdotti, että asuntomarkkinointiasetusta tulisi muuttaa.KKV:n Verkkolehti 4/2012. "Asuntojen tarjouskauppaan otettava kantaa lainsäädännöllä" Myös Kilpailuvirasto ja ympäristöministeriö olivat asetuksen muuttamisen kannalla. Viranomaisten hyväksynnän jälkeen myös Kiinteistömaailman kilpailijat, kuten Huoneistokeskus ja ReMax, ryhtyivät tarjoamaan Tarjouskauppa-mallia.Talouselämä 11.8.2012. "Asuntokauppaan tulee myyjän kissanpäivät" Tarjouskaupasta on muodostunut keskeinen osa Kiinteistömaailman liiketoimintaa, ja yrityksen mukaan kauppatavan avulla on myyty jo yli 30 000 asuntoa. ==Lähteet== == Aiheesta muualla == * Kiinteistömaailma Oy * Kilpailu- ja kuluttajaviraston muistio Tarjouskaupasta Luokka:Suomalaiset kiinteistönvälitysyritykset